CELEX: 62020CN0353
Language: lv
Date: 2020-07-31 00:00:00
Title: Lieta C-353/20: Lūgums sniegt prejudiciālu nolēmumu, ko 2020. gada 31. jūlijā iesniedza Tribunal de l’Entreprise du Hainaut, division de Charleroi (Beļģija) – Skeyes/Ryanair DAC, sākotnēji – Ryanair Ltd

12.10.2020   
            
            
               LV
            
            
               Eiropas Savienības Oficiālais Vēstnesis
            
            
               C 339/8
            
         
      Lūgums sniegt prejudiciālu nolēmumu, ko 2020. gada 31. jūlijā iesniedza Tribunal de l’Entreprise du Hainaut, division de Charleroi (Beļģija) – Skeyes/Ryanair DAC, sākotnēji – Ryanair Ltd
      
      (Lieta C-353/20)
      (2020/C 339/10)
      Tiesvedības valoda – franču
      
         Iesniedzējtiesa
      
      
         Tribunal de l’Entreprise du Hainaut, division de Charleroi
      
      
         Pamatlietas puses
      
      
         Prasītājs: Skeyes
      
      
         Atbildētāja: Ryanair DAC, sākotnēji – Ryanair Ltd
      
      
         Prejudiciālie jautājumi
      
      
                  1)
               
               
                  Vai Regula Nr. 550/2004 (1) un it īpaši tās 8. pants ir jāinterpretē tādējādi, ka dalībvalstīm ar to tiek atļauts neattiecināt šīs dalībvalsts tiesu kontroli uz gaisa satiksmes pakalpojumu sniedzēja pakalpojumu sniegšanas pienākuma iespējamu neizpildi, vai arī šīs regulas normas ir jāinterpretē tādējādi, ka saskaņā ar tām dalībvalstīm ir noteikts pienākums organizēt efektīvu pārsūdzības mehānismu par iespējamiem pārkāpumiem, ņemot vērā sniedzamo pakalpojumu raksturu?
               
            
                  2)
               
               
                  Vai Regula Nr. 550/2004, kurā ir noteikts, ka “gaisa satiksmes pakalpojumu sniegšana, kas paredzēta šajā regulā, ir saistīta ar tādu valsts varas pilnvaru izmantošanu, kurām nav ekonomiska rakstura, kas attaisno Līguma konkurences noteikumu piemērošanu”, ir jāinterpretē tādējādi, ka ar to tiek izslēgti ne tikai paši konkurences noteikumi, bet arī visi citi noteikumi, kas ir piemērojami valsts uzņēmumiem, kas darbojas preču un pakalpojumu tirgū, kuri netieši ietekmē konkurenci, piemēram, tādi, ar kuriem ir aizliegts likt šķēršļus brīvībai veikt uzņēmējdarbību un sniegt pakalpojumus?
               
            
         (1)  Eiropas Parlamenta un Padomes Regula (EK) Nr. 550/2004 (2004. gada 10. marts) par aeronavigācijas pakalpojumu sniegšanu vienotajā Eiropas gaisa telpā (Pakalpojumu sniegšanas regula)o(OV 2004, L 96, 10. lpp.).